## Rješenje o nalogu da u roku 60 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dokaz o uč

### NN 3/2005 (5.1.2005.), Rješenje o nalogu da u roku 60 dana od dostave ovog rješenja uvrsti svoje dionice u kotaciju javnih dioničkih društava burze, te da Komisiji za vrijednosne papire Republike Hrvatske dostavi dokaz o uč

# KOMISIJA ZA VRIJEDNOSNE PAPIRE REPUBLIKE HRVATSKE

52

Na teme­lju odredbi članka 15. stavak 2. i 3.
Zakona o tržištu vrijednosnih papira (»Narodne novine«, br. 84/02), Komisija za
vrijednosne papire Republike Hrvatske, u predmetu utvrđiva­nja postoja­nja
obveze uvršte­nja u kotaciju javnih dioničkih društava, za društvo MIRNA d.d.,
na sjednici održanoj 16. prosinca 2004., donijela je

## RJEŠENJE

I. Nalaže se društvu MIRNA d.d., sa sjedištem u
Rovi­nju 52201, Giordano Paglia 8, MBS: 040031749, da u roku od 60 dana od
dostave ovog rješe­nja uvrsti svoje dionice u kotaciju javnih dioničkih društava
burze, te da Komisiji za vrijednosne papire Republike Hrvatske dostavi dokaz o
uči­njenom.

II. Ovo rješe­nje objavit će se u »Narodnim
novinama«.

```
Obrazloženje
```

Komisija za vrijednosne papire Republike
Hrvatske (da­lje: Komisija) provela je sukladno odredbama članka 12. stavka 3.
Zakona o tržištu vrijednosnih papira (»Narodne novine«, br. 84/02, dalje Zakon)
nadzor nad ispu­nje­njem obveze uvršte­nja dionica društva Mirna d.d. (da­lje:
Izdavate­lj) u kotaciju javnih dioničkih društava burze.

Sukladno odredbi članka 114. stavak 1. Zakona,
javnim dioničkim društvom smatra se dioničko društvo koje izdaje dionice javnom
ponudom (točka 1. – kriterij izda­nja dionica javnom ponudom) ili ima više od
100 dioničara i teme­ljni kapital koji iznosi najma­nje 30.000.000,00 kuna (točka
2. – kriterij broja dioničara i veličine teme­ljnog kapitala). Da bi se dioničko
društvo u smislu Zakona smatralo javnim dioničkim društvom i kao takvo bilo dužno
ispu­njavati sve zakonske obveze, dovo­ljno je da je ispu­njen samo jedan od
dva navedena kriterija.

Odredbom članka 161. Zakona, propisana je obveza
dioničkim društvima koja su do dana stupa­nja na snagu Zakona (25. srp­nja
2002. godine) ispu­njavala najma­nje jedan od kriterija iz članka 114. stavak
1. Zakona, da u roku od godine dana od dana stupa­nja na snagu Zakona (tj. do
25. srp­nja 2003. godine) uvrste svoje dionice u kotaciju javnih dioničkih društava
burze ili uređenog javnog tržišta.

Na dan stupa­nja na
snagu Zakona, teme­ljni kapital Izdavate­lja iznosio je 36.804.000,00 tj. preko
30.000.000,00 kuna te je prema podacima iz Javne informacijske k­njižnice bilo
u društvu 119 dioničara, što znači da se Izdavate­lj smatra javnim dioničkim
društvom u smislu članka 114. stavak 1. točka 2. Zakona (kriterij broja dioničara
i veličine teme­ljnog kapitala).

Izdavate­lj je dana 18.
11. 2003. godine dionice društva uvrstio u depozitorij Središ­nje depozitarne
agencije d.d. te od navedenog datuma do dana donoše­nja ovog rješe­nja broj
dioničara izdavate­lja nije ni u jednom trenutku pao ispod 100 dioničara, niti
je teme­ljni kapital pao ispod 30.000.000,00 kuna, čime društvo na dan donoše­nja
ovog rješe­nja ispu­njava i pretpostavke za status javnog dioničkog društva
sadržane u članku 114. Zakona, pored onih sadržanih u članku 161. Zakona.

Dioničko društvo
(Izdavate­lj) podnosi zahtjev za uvršte­nje u kotaciju, odnosno ukida­nje uvršte­nja
vrijednosnih papira iz kotacije javnih dioničkih društava na način i pod
uvjetima kako je to propisano odredbama Pravila uvršte­nja u Kotaciju javnih
dioničkih društava Zagrebačke burze d.d. Zagreb, Ksaver 200, i Pravila Kotacije
javnih dioničkih društava Varaždinske burze d.d. Varaždin, Kapucinski trg 2/I.

Podnoše­nje navedenih
zahtjeva nema utjecaja na stjeca­nje ili gubitak statusa javnog dioničkog društva,
koji je vezan uz ispu­njava­nje odredbi Zakona i Pravilnika o sadržaju i obliku
financijskih i poslovnih izvješća javnih dioničkih društava.

Na zahtjev Komisije,
izdavatelj se nije očitovao o razlozima neuvrštenja svojih dionica u kotaciju
javnih dioničkih društava burze.

Slijedom navedenog, a
sukladno odredbama članka 15. stavka 2. i 3. Zakona o tržištu vrijednosnih
papira, kojima je propisano da će u slučaju utvrđenih nedostataka i nepravilnosti
Komisija rješe­njem naložiti poduzima­nje rad­nji koje pridonose uspostav­lja­nju
zakonitosti i usklađiva­nju rada sa zakonima i drugim propisima, odnosno izreći
mjeru propisanu ovim Zakonom, va­ljalo je riješiti kao u točki I. izreke rješe­nja.

Sukladno odredbama članka
8. stavka 4. Zakona, ovo rješe­nje objavit će se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali
se protiv istog može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: UP/I-041-02/04-01/148
Urbroj: 567-04/04-2
Zagreb, 16. prosinca 2004.

Predsjednik
Komisije
**Mi­ljenko Fičor,** v. r.

Rješenje, NN 3/2005-52